Սեպտեմբերի 12-ին մեկնարկել է Երևանի ավագանու երրորդ գումարման 2-րդ նստաշրջանի առաջին նիստը, որը վարել է Երևանի քաղաքապետ Տարոն Մարգարյանը: Նիստի սկզբում ավագանու անդամները հաստատել են օրակարգը և ժամանակավոր հաշվիչ հանձնաժողովի կազմը: Անցնելով օրակարգի հարցերին՝ Երևանի ավագանու անդամները հավանություն են տվել ԽՍՀՄ ժողովրդական արտիստ Բաբկեն Ներսիսյանի հիշատակը հավերժացնող հուշատախտակը Աբովյան փողոց, հ. 21 հասցեում փակցնելու մասին որոշման նախագծին: